
                         București, 28.07.2026

AVIZ
[bookmark: _Hlk193789262]asupra propunerii legislative privind decarbonizarea sectorului de încălzire şi răcire, precum şi pentru modificarea şi completarea unor acte normative


În conformitate cu prevederile art.95 și 118 alin. (1) din Regulamentul Camerei Deputaților, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgență, cu propunerea legislativă privind decarbonizarea sectorului de încălzire şi răcire, precum şi pentru modificarea şi completarea unor acte normative, trimisă cu adresa  nr. PL-x 522  din 24 iulie 2026, înregistrată cu nr.7c-1/437 din data de 27 iulie 2026. 
Conform prevederilor art. 75 din Constituţia României, republicată şi ale                              art. 92 alin.(8) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată
În conformitate cu prevederile art. 62, art.54 alin.(3) teza I și art.133 din Regulamentul Camerei Deputaţilor, republicat, cu modificările ulterioare, membrii Comisiei au examinat propunerea legislativă în ședința din data de 28 iulie 2026.
Propunerea legislativă are ca obiect de reglementare  instituirea cadrului legislativ necesar pentru decarbonizarea sectorului încălzirii şi răcirii, prin promovarea utilizării surselor regenerabile de energie, creşterea eficienţei energetice, reducerea utilizării biomasei forestiere a combustibililor fosili solizi, consolidarea guvernanţei sectorului, precum şi alinierea legislaţiei naţionale la cerinţele dreptului Uniunii Europene şi la angajamentele asumate prin Planul Naţional de Redresare şi Rezilienţă.
Membrii Comisiei au examinat propunerea legislativă supusă avizării, expunerea de motive precum și avizul favorabil, cu observații și propuneri al Consiliului Legislativ, transmis cu adresa nr. 702 din data de 28 iulie 2026.
Membrii Comisiei au hotărât, cu majoritate de voturi (4 voturi împotrivă) avizarea favorabilă a propunerii legislative privind decarbonizarea sectorului de încălzire şi răcire, precum şi pentru modificarea şi completarea unor acte normative, în forma prezentată de inițiator.
În raport cu obiectul şi conţinutul său, propunerea legislativă face parte din categoria legilor organice.



              PREŞEDINTE                                                            SECRETAR  
[bookmark: _GoBack]     Costel-Neculai DUNAVA 		                             Bogdan-Alin STOICA



            Consilieri parlamentari
                                                                                  Lidia-Graziella SEGĂRCEANU 
                                                                                                          Anca Magdalena CHISER

